**Zoznam legislatívnych predpisov súvisiacich so životným prostredím za sektor dopravy**

**Aktualizované: 13. 3. 2020**

##### *Právne predpisy v oblasti cestnej dopravy*

**Zákon NR SR č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení zákona č. 364/2019 Z. z.**

Zákon upravuje technické požiadavky a schvaľovanie vozidiel, systémov, komponentov, samostatných technických jednotiek a nebezpečných častí alebo vybavenia vrátane ich overovania na účely schvaľovania na prevádzku v cestnej premávke, práva a povinnosti osôb, ktoré vyrábajú, uvádzajú na trh alebo sprístupňujú na trhu alebo uvádzajú do prevádzky v cestnej premávke vozidlá, systémy, komponenty, samostatné technické jednotky, nebezpečné časti alebo vybavenia ako aj vyradenie vozidiel z prevádzky v cestnej premávke. Ďalej upravuje **technickú kontrolu**, práva a povinnosti osôb, ktoré prevádzkujú **stanice technickej kontroly**, **emisnú kontrolu**, práva a povinnosti osôb, ktoré prevádzkujú pracoviská **emisnej kontroly**, kontrolu originality, práva a povinnosti osôb, ktoré prevádzkujú pracoviská kontroly originality, montáže plynových zariadení, práva a povinnosti osôb, ktoré prevádzkujú pracoviská montáže plynových zariadení.

**Zákon NR SR č. 8/2009 Z. z. o cestnej premávke a o zmene a doplnení niektorých zákonov v znení zákona č. 313/2011 Z. z., zákona č. 357/2012 Z. z., zákona č. 42/2013 Z. z., zákona č. 98/2013 Z. z., zákona č. 180/2013 Z. z., zákona č. 213/2013 Z. z., zákona č. 290/2013 Z. z., zákona č. 388/2013 Z. z., zákona 474/2013 Z. z., zákona č. 488/2013 Z. z., zákona č. 430/2015 Z. z., zákona č. 311/2016 Z. z., zákona č.393/2019 Z. z.**

Zákon upravuje pravidlá cestnej prevádzky, práva a povinnosti osôb v súvislosti s cestnou premávkou, pôsobnosť orgánov verejnej správy na úseku organizácie riadenia cestnej premávky, vedenie vozidiel, evidenciu vozidiel a správne delikty za porušenie tohto zákona

**Zákon číslo 49/2014 Z. z., ktorým predseda NR SR vyhlasuje úplné znenie zákona č. 8/2009 Z. z. o cestnej premávke a o zmene a doplnení niektorých zákonov**

**Zákon NR SR č. 317/2012 Z. z. o inteligentných dopravných systémoch v cestnej doprave a o zmene a doplnení niektorých zákonov**

Zákon upravuje rámec zavádzania a používania inteligentných dopravných systémov v cestnej doprave, práva a povinnosti prevádzkovateľa služieb IDOS ako aj poskytovateľa dopravných informácií, tiež činnosť Národného dopravného informačného centra

**Zákon NR SR č. 56/2012 Z. z. o cestnej doprave a o zmene a doplnení niektorých zákonov v znení zákona č. 180/2013 Z. z., zákona č. 123/2015 Z. z., zákona č. 305/2016 Z. z., zákona č. 9/2019 Z. z. , zákona č. 146/2019 Z. z.**

Zákonupravuje všeobecné ustanoveniaako sú: pravidlá podnikania v **cestnej doprave,** zabezpečovanie dopravnej obslužnosti územia v pravidelnej doprave, práva a povinnosti dopravcov a cestujúcich a tiež podmienky prepravy nebezpečných vecí. Zákon sa nevzťahuje na cestnú nemotorovú dopravu a okrem ustanovení o podmienkach prepravy nebezpečných vecí ani na cestnú dopravu pre vlastnú potrebu.

Environmentálne aspekty zákona rieši:

**§ 34 Preprava nebezpečných vecí**

(5) Každý, kto je zúčastnený na preprave nebezpečných vecí, je povinný dodržiavať pravidlá manipulácie a prepravy, bezpečnostné opatrenia určené na manipuláciu s nimi a na ich prepravu, dodržiavať pokyny bezpečnostných poradcov, a ak došlo k dopravnej nehode alebo inej havárii s únikom nebezpečných vecí, minimalizovať rozsah škôd na zdraví ľudí a zvierat, na majetku a na životnom prostredí

**Zákon NR SR č. 158/2011 Z. z. o podpore energeticky a environmentálne úsporných motorových vozidiel a o zmene a doplnení niektorých zákonov v znení zákona č 56/2012 Z. z.**

Zákon upravuje spôsoby zohľadnenia energetických a environmentálnych vplyvov prevádzky motorových vozidiel kategórií M1, M2, M3, N1, N2 a N3 počas ich životnosti pri nákupe alebo lízingu vozidiel a metodiku výpočtu prevádzkových nákladov počas životnosti vozidla s cieľom podporovať a stimulovať trh s energeticky a environmentálne úspornými vozidlami

**Nariadenie vlády SR č. 177/2014 Z. z., ktorým sa zrušujú niektoré nariadenia vlády Slovenskej republiky o technických požiadavkách v oblasti typového schválenia ES motorových vozidiel**

Toto nariadenie vlády obsahuje zoznam zrušených nariadení vlády v oblasti typového schválenia ES motorových vozidiel

**Nariadenie vlády SR č. 200/2006 Z. z. o technických požiadavkách o opatreniach proti emisiám znečisťujúcich látok z dieselových motorov poľnohospodárskych kolesových traktorov a lesných kolesových traktorov**

Toto nariadenie vlády sa vzťahuje na poľnohospodárske kolesové traktory a lesné kolesové traktory a upravuje podrobnosti o ich typovom schválení ES vzťahujúcom sa na dieselové motory emitujúce znečisťujúce látky.

**Nariadenie vlády SR č. 305/2006 Z. z. o technických požiadavkách na opatrenia proti emisiám plynných a pevných znečisťujúcich látok motorov na pohon poľnohospodárskych traktorov a lesných traktorov v znení nariadenia vlády SR č. 162/2007 Z. z., nariadenia vlády SR č. 268/2012 Z. z., nariadenia vlády č. 242/2014 Z. z.**

Toto nariadenie vlády sa vzťahuje na typ motora na pohon poľnohospodárskeho traktora a lesného traktora s vnútorným spaľovaním a upravuje podrobnosti o ich typovom schválení ES vzťahujúcom sa na emisie plynných a pevných znečisťujúcich látok

**Nariadenie vlády SR č. 309/2006 Z. z. o technických požiadavkách na výfukové systémy a o prípustnej hladine hluku motorových vozidiel v znení nariadenia vlády SR č. 171/2007 Z. z., nariadenia vlády SR č. 236/2008 Z. z., nariadenia vlády SR č. 268/2013 Z. z., nariadenia vlády č. 128/2018 Z. z.**

Toto nariadenie vlády sa vzťahuje na motorové vozidlá určené na prevádzku v premávke na pozemných komunikáciách a upravuje podrobnosti o ich typovom schválení ES vzťahujúcom sa na prípustnú hladinu hluku a na výfukový systém

**Nariadenie vlády SR č. 370/2006 Z. z. o technických požiadavkách na zníženie emisií zo spaľovacích motorov inštalovaných v necestných strojoch v znení nariadenia vlády SR č. 155/2007 Z. z., nariadenie vlády SR č. 59/2011 Z. z., nariadenia vlády č. 307/2012 Z. z., nariadenia vlády č. 392/2013 Z. z.**

Toto nariadenie vlády ustanovuje opatrenia na zníženie emisií plynných a pevných znečisťujúcich látok z motorov inštalovaných v necestných strojoch a upravuje typové schvaľovanie ES motorov inštalovaných v necestných strojoch vzhľadom na emisie.

**Nariadenie vlády SR č. 655/2007 Z. z. o technických požiadavkách na zníženie emisií z klimatizačných systémov v motorových vozidlách.**

Nariadenie ustanovuje technické požiadavky na vozidlá vzhľadom na emisie z klimatizačných systémov namontovaných vozidlách a na bezpečné fungovanie týchto klimatizačných systémov, ako aj na podmienky na dodatočnú montáž klimatizačných systémov do vozidiel a doplňovanie ich náplne.

**Vyhláška Ministerstva dopravy a výstavby Slovenskej republiky č. 138/2018 Z. z., ktorou sa ustanovujú podrobnosti v oblasti emisnej kontroly v znení vyhlášky č. 122/2019 Z. z., vyhlášky č. 308/2019 Z. z., vyhlášky 425/2019 Z. z.**

Vyhláška rieši podrobnosti o emisnej kontrole, emisné limity motorových vozidiel v prevádzke, vzory a náležitosti dokladov vydávaných pri emisnej kontrole

### *Právne predpisy v oblasti železničnej dopravy*

**Zákon NR SR č. 513/2009 Z. z. o dráhach a o zmene a doplnení niektorých zákonov v znení zákona č. 433/2010 Z. z., zákona č. 393/2011 Z. z., zákona č. 352/2013 Z. z., zákona č. 432/2013 Z. z., zákona č. 152/2014 Z. z., zákona č. 259/2015 Z. z., zákona č. 316/2016 Z. z., zákona č. 288/2018 Z. z. , zákona č. 55/2019 Z. z.**

Zákon upravuje druhy dráh a pravidlá ich výstavby a prevádzky, schvaľovanie typov dráhových vozidiel a povoľovanie ich prevádzky, tiež aj prevádzku železničnej infraštruktúry, prideľovanie jej kapacity a určovanie úhrad za jej používanie.

Environmentálne aspekty zákon rieši v Čl. 1 – Ochranné pásmo dráhy : § 5 a § 6

**Zákon NR SR č. 514/2009 Z. z. o doprave na dráhach**

Zákon upravuje podmienky poskytovanie dopravných služieb na dráhach dráhovými podnikmi a tiež práva a povinnosti dopravcov a cestujúcich vo verejnej osobnej doprave a práva a povinnosti dopravcov a odosielateľov a príjemcov vecí v nákladnej doprave

Environmentálne aspekty rieši zákon

§ 2 **Doprava na dráhe**

Ods. 6

Doprava na dráhe sa musí usporiadať tak, aby sa zabezpečila ochrana života a zdravia ľudí a zvierat, ochrana majetku a ochrana životného prostredia

**Zákon NR SR č. 259/2001 Z. z. o Železničnej spoločnosti, a.s. a o zmene a doplnení zákona NR SR č. 258/1993 Z. z. o Železniciach Slovenskej republiky v znení zákona č. 152/1997 Z. z.**

Zákonustanovuje podmienky na transformáciu a reštrukturalizáciu železníc Slovenskej republiky. Na tento účel upravuje spôsob založenia, vznik, postavenie a právne pomery obchodnej spoločnosti Železničná spoločnosť, a. s., založenej na vykonávanie dopravných a obchodných činností.

**Zákon NR SR č. 258/1993 Z. z. o Železniciach Slovenskej republiky v znení zákona č. 152/1997 Z. z. a zákona č. 259/2001 Z. z.**

Zákon zriaďuje Železnice Slovenskej republiky so sídlom v Bratislave. Železnice sú právnickou osobou a zapisujú sa do obchodného registra. Železnice zabezpečujú prepravné a dopravné služby, ktoré zodpovedajú záujmom dopravnej politiky štátu a požiadavkám trhu vrátane súvisiacich činností.

*Právne predpisy v oblasti vodnej dopravy*

**Zákon NR SR č. 338/2000 Z. z. o vnútrozemskej plavbe a o zmene a doplnení niektorých zákonov v znení zákona č. 580/2003 Z. z., zákona č. 191/2009 Z. z., zákona č. 556/2010 Z. z., zákona č. 133/2013 Z. z, zákona č. 402/2013 Z. z., zákona č. 35/2014 Z. z., zákona č. 305/2016 Z. z., zákona č. 176/2017 Z. z., zákona č. 284/2018 Z. z., zákona č. 473/2019 Z. z.**

Tento zákon ustanovuje podmienky vykonávania vnútrozemskej plavby, práva a povinnosti právnických osôb a fyzických osôb zúčastnených na vnútrozemskej plavbe, podmienky podnikania vo vodnej doprave, podmienky regulácie trhu vo vodnej doprave, pôsobnosť orgánov štátnej správy a štátneho odborného dozoru na úseku vnútrozemskej plavby, klasifikáciu a spôsobilosť plavidiel, práva a povinnosti členov posádky plavidla, vyšetrovanie plavebných nehôd a sankcie za porušenie povinností ustanovených týmto zákonom.

Environmentálne aspekty zákona rieši:

**§ 7** Vodná doprava

(1) Vodnou dopravou sa rozumie súhrn činností, ktorými sa zabezpečuje preprava osôb a tovaru plavidlami na vodnej ceste.

(2) Vodná doprava môže mať charakter verejnej vodnej dopravy alebo neverejnej vodnej dopravy.

(3) Verejná vodná doprava je organizovaná preprava osôb (osobná lodná doprava) a tovaru pre cudziu potrebu (nákladná lodná doprava) po vodných cestách a v územných obvodoch verejných prístavov, ktorá sa vykonávať za úhradu.

(4) Vodná doprava uskutočňovaná len pre vlastnú potrebu, je neverejná. Ustanovenia tohto zákona sa s výnimkou § 8 a. 21 primerane vzťahujú aj na neverejnú vodnú dopravu.

(5) Vykonávať verejnú vodnú dopravu môže podnikateľ 5) na základe licencie, ktorú udeľuje ministerstvo (ďalej len dopravca).

(6) Verejná vodná doprava na vodnej ceste môže byť vnútroštátna alebo medzinárodná.

**Nariadenie vlády SR č. 416/2009 Z. z., ktorým sa mení a dopĺňa nariadenie vlády č. 193/2009 Z. z. o technickej spôsobilosti a prevádzkovej spôsobilosti plavidiel v znení nariadenia vlády č. 265/2014 Z. z.**

**Vyhláška MDPaT SR č. 438/2008 Z. z., ktorou sa ustanovujú pravidlá vypúšťania znečisťujúcich látok z námorných lodí do mora**

Vyhláška ustanovuje vypúšťanie ropy a jej produktov, vrátane ropných zmesí v osobitných oblastiach morí.

*Právne predpisy v oblasti leteckej dopravy*

**Nariadenie vlády SR č. 274/2004 o opatreniach na ochranu životného prostredia pred hlukom z lietadiel v znení nariadenia vlády SR č. 376/2007 Z. z.**

Nariadenieupravuje opatrenia na **ochranu životného prostredia** pred hlukom z lietadiel. Toto nariadenie sa vzťahuje na civilné podzvukové prúdové lietadlá s maximálnou vzletovou hmotnosťou 34 000 kg a viac alebo s certifikovaným vnútorným usporiadaním miest na sedenie pre viac ako 19 cestujúcich okrem miest na sedenie pre posádku.

Environmentálne aspekty nariadenia rieši:

**§ 4**

V záujme ochrany **životného prostredia** pred hlukom z lietadiel môže ministerstvo rozhodnúť o zavedení prevádzkových obmedzení a dodatočných odplát za použitie letiska) ako protihlukových opatrení aj na verejných letiskách na území Slovenskej republiky, na ktorých sa neuskutoční viac než 50 000 vzletov alebo pristátí civilných podzvukových lietadiel za rok v priemere za posledné tri kalendárne roky. Ustanovenie § 2 ods. 3 sa v tom prípade nepoužije na nepravidelnú leteckú dopravu poštových zásielok alebo nákladu.

**Zákon NR SR č. 37/2002 Z. z. ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov**

Zákonupravuje podmienky v oblasti civilného letectva vykonávanie letov civilných lietadiel vo vzdušnom priestore Slovenskej republiky, spôsobilosť a oprávnenia členov leteckého personálu, spôsobilosť lietadiel a iných výrobkov leteckej techniky, vedenie registra lietadiel, zriaďovanie a prevádzkovanie letísk a leteckých pozemných zariadení, vykonávanie leteckej dopravy, leteckých prác a iného podnikania v civilnom letectve, ochranu civilného letectva, pôsobnosť orgánov štátnej správy a ukladanie sankcií. Zákon sa vzťahuje aj na prevádzkovanie civilných lietadiel zapísaných v registri lietadiel Slovenskej republiky (ďalej len "register lietadiel"), ktoré sú dočasne mimo územia Slovenskej republiky.

### *Právne predpisy v oblasti cestnej infraštruktúry*

**Zákon č. 135/1961 Zb. o pozemných komunikáciách (cestný zákon) v znení neskorších predpisov, posledná novela č. 664/2007 Z. z., zákona č. 488/2013 Z. z., zákona č. 293/2014 Z. z., zákona č. 282/2015 Z. z.**

Tento zákon upravuje výstavbu, užívanie a ochranu pozemných komunikácií, práva a povinnosti vlastníkov a správcov pozemných komunikácií a ich užívateľov, ako aj pôsobnosť orgánov štátnej správy (§ 3) a orgánov štátneho odborného dozoru (§ 3c) vo veciach pozemných komunikácií.

**Zákon NR SR č. 639/2004 Z. z. o Národnej diaľničnej spoločnosti a o zmene a doplnení zákona NZ ČSSR č. 135/1961 Zb. o pozemných komunikáciách (cestný zákon) v znení neskorších predpisov v znení zákona č. 747/2004 Z. z., zákona č. 664/2007 Z. z., zákona č. 86/2008 Z. z., zákona č. 488/2013 Z. z.**

Zákon upravuje podmienky, spôsob založenia, vznik, postavenie a právne pomery Národnej diaľničnej spoločnosti, a. s., založenej z prioritného infraštruktúrneho majetku štátu v správe Slovenskej správy ciest, na vykonávanie správcovských, investorských a obchodných činností.

**Zákon NR SR č. 129/1996 Z. z. o niektorých opatreniach na urýchlenie prípravy výstavby diaľnic a ciest pre motorové vozidlá v znení zákona NR SR č. 160/1996 Z. z. a zákona č. 275/2007 Z. z., zákona č. 368/2013 Z. z.**

Zákon upravuje opatrenia na urýchlenie majetkovo-právneho vysporiadania a prípravy výstavby diaľnic uvedených v prílohe vrátane ich pripojenia na cestnú sieť a ciest pre motorové vozidlá.

*Ostatné právne predpisy súvisiace s dopravou a životným prostredím*

**Zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení zákona č. 321/2014 Z. z., zákona č. 173/2015 Z. z., zákona č. 309/2018 Z. z.**

Tento zákon ustanovuje práva a povinnosti právnickej osoby alebo fyzickej osoby, ktorá uvádza na trh motorové palivá a iné energetické produkty použité na dopravné účely.

**Vyhláška MŽP SR č. 271/2011 Z. z., ktorou sa ustanovujú kritériá trvalej udržateľnosti a ciele na zníženie emisií skleníkových plynov z pohonných látok v znení vyhlášky č. 191/2017 Z.z.**

Táto vyhláška ustanovuje kritériá trvalej udržateľnosti biopalív a biokvapalín a limitné hodnoty pre emisie skleníkových plynov z pestovania poľnohospodárskych pri zachovaní kritérií trvalej udržateľnosti

**Zákon č. 98/2004 Z. z. o spotrebnej dani z minerálneho oleja v znení zákona č. 667/2004 Z. z., zákona č. 223/2006 Z. z., zákona č. 672/2006 Z. z., zákona č. 609/2007 Z. z., zákona č. 378/2008 Z. z., zákona č. 465/2008 Z. z., zákona č. 53/2009 Z. z., zákona č. 482/2009 Z. z., zákona č. 493/2009 Z. z., zákona č. 30/2010 Z. z., zákona č. 492/2010 Z. z., zákona č. 546/2011 Z. z., zákona č. 547/2011 Z. z., zákona č. 440/2012 Z. z., zákona č. 212/2013 Z. z. zákona č. 218/2013 Z. z., zákona č. 353/2013 Z. z., zákona č. 323/2014 Z. z., zákona č.360/2015 Z. z., zákona č. 268/2017 Z. z., zákona č. 352/2018 Z. z.**

Zákonupravuje zdaňovanie **minerálnych olejov** spotrebnou daňou (ďalej len „daň“) na daňovom území.

**Zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov**

Zákon a ustanovuje miestne dane a miestny poplatok za komunálne odpady a drobné stavebné odpady.

Environmentálne aspekty zákona rieši:

**§ 2** Druhy miestnych daní

(1) Miestnymi daňami, ktoré môže ukladať obec, sú:

a) daň z nehnuteľností,

b) daň za psa,

c) daň za užívanie verejného priestranstva,

d) daň za ubytovanie,

e) daň za predajné automaty,

f) daň za nevýherné hracie prístroje,

g) **daň za vjazd a zotrvanie motorového vozidla v historickej časti mesta,** ktorá je podrobnejšie popísaná v ôsmej časti

h) daň za jadrové zariadenie.

(2) Obec ukladá miestny poplatok za komunálne odpady a drobné stavebné odpady.

**Vyhláška Ministerstva životného prostredia SR č. 125/2004 Z. z., ktorou sa ustanovujú podrobnosti o spracúvaní starých vozidiel a o niektorých požiadavkách na výrobu vozidiel v znení neskorších predpisov a v znení vyhlášky č. 227/2007 Z. z., vyhlášky č. 203/2010 Z. z., vyhlášky č. 153/2012 Z. z. a vyhlášky č. 285/2013 Z. z.**

Vyhláška ustanovuje podrobnosti o požiadavkách na spracovanie starých vozidiel a na zariadenia zberu starých vozidiel

**Zákon č. 137/2010 Z. z. o ovzduší**

Zákonupravuje práva a povinnosti osôb pri **ochrane ovzdušia** pred vnášaním **znečisťujúcich látok** ľudskou činnosťou a pri obmedzovaní príčin a zmierňovaní následkov **znečisťovania ovzdušia**, ciele v kvalite ovzdušia, hodnotenie kvality ovzdušia a informovanie verejnosti o kvalite ovzdušia, pôsobnosť orgánov štátnej správy **ochrany ovzdušia** a obcí (ďalej len „orgán ochrany ovzdušia“) a zodpovednosť za porušenie povinností na úseku ochrany ovzdušia.

§3 ods. 1 Zdroj znečisťovania ovzdušia je:

b) mobilný zdroj, ktorým je pohyblivé zariadenie so spaľovacím motorom alebo iným hnacím motorom, ktorý znečisťuje ovzdušia

**Vyhláška Ministerstva životného prostredia Slovenskej republiky č. 228/2014 Z. z., ktorou sa ustanovujú požiadavky na kvalitu palív a vedenie evidencie o palivách v znení neskorších predpisov a v znení vyhlášky č. 367/2015 Z. z.**

Vyhláškaustanovuje požiadavky na kvalitu tuhých fosílnych palív a palív z nich vyrobených, kvapalných ropných palív (určené na spaľovanie v stacionárnych zdrojoch znečisťovania ovzdušia), kvapalných a plynných palív uvedených v § 2 písm. d) až l), ktoré sú určené na spaľovanie v spaľovacích motoroch stacionárnych zdrojov alebo v spaľovacích motoroch, alebo iných hnacích motoroch mobilných zdrojov znečisťovania ovzdušia. Vedenie prevádzkovej evidencie, druh, rozsah a spôsob poskytovania údajov, ktoré je každý podnikateľ, ktorý vyrába, dováža a predáva palivá, povinný poskytnúť obvodnému úradu životného prostredia a prevádzkovateľom zdrojov znečisťovania ovzdušia.

**Vyhláška Ministerstva pôdohospodárstva, životného prostredia a regionálneho rozvoja Slovenskej republiky č. 361/2010 Z. z., ktorou sa ustanovujú technické požiadavky a všeobecné podmienky prevádzkovania stacionárnych zdrojov znečisťovania ovzdušia prevádzkujúcich zariadenia používané na skladovanie, plnenie a prepravu benzínu a spôsob a požiadavky na zisťovanie údajov o ich dodržiavaní**

Táto vyhláška ustanovuje technické požiadavky a všeobecné podmienky prevádzkovania stacionárnych zdrojov znečisťovania ovzdušia prevádzkujúcich skladovacie zariadenia, plniace zariadenia a mobilné zásobníky používané na skladovanie, plnenie a prepravu benzínu z jedného distribučného skladu do iného distribučného skladu alebo z distribučného skladu na čerpaciu stanicu a na plnenie benzínu do nádrží motorových vozidiel a spôsob a požiadavky na zisťovanie a preukazovanie údajov o ich dodržaní

**Nariadenie vlády Slovenskej republiky č. 384/2004 Z. z. o dostupnosti spotrebiteľských informácií o spotrebe paliva a o emisiách CO2 pri predaji a leasingu nových osobných automobilov**

Nariadenie upravujepovinnosť predajcov nových osobných automobilov úplne a pravdivo informovať spotrebiteľa pred kúpou alebo pred leasingom nového osobného automobilu o **spotrebe paliva a o emisiách CO2 nových osobných automobilov**.

Environmentálne aspekty nariadenia rieši:

**§ 3** Štítok o spotrebe paliva a o emisiách CO2

(1) Štítkom o spotrebe paliva a o emisiách **CO2** je štítok, ktorý obsahuje spotrebiteľské informácie týkajúce sa normovanej spotreby paliva a normovaných emisií CO2 osobného automobilu, na ktorom je štítok pripevnený.

(2) Predajca je povinný uviesť na štítku údaje o normovanej spotrebe paliva a údaje o normovaných emisiách CO2 podľa prílohy č. 2 pre každý nový osobný automobil v mieste predaja. Štítok sa zreteľne a viditeľne umiestni na osobný automobil.

**Nariadenie vlády Slovenskej republiky č. 34/2010 Z. z. o technických požiadavkách na vozidlá vzhľadom na ich opätovnú využiteľnosť, recyklovateľnosť a zužitkovateľnosť**

Nariadenie sa vzťahuje na motorové vozidlá kategórie M1 a N1 a na nové alebo opätovne využité diely týchto vozidiel a upravuje podrobnosti o typovom schválení ES vozidiel vzťahujúcom sa na opätovnú využiteľnosť, recyklovateľnosť a zužitkovateľnosť dielov a materiálov, z ktorých sa skladajú

**Vyhláška Ministerstva životného prostredia Slovenskej republiky č. 366/2015 Z.z. o evidenčnej povinnosti a ohlasovacej povinnosti**

Vyhláška ustanovuje vedenie evidencie a ohlásenia o vzniku odpadov a nakladaní s ním na tlačivách uvedených v prílohe vyhlášky.

**Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov**

Zákonupravuje postup odborného a verejného posudzovania predpokladaných vplyvov na životné prostredie strategických dokumentov pred ich schválením a navrhovaných činností pred rozhodnutím o ich umiestnení alebo pred ich povolením podľa osobitných predpisov.

Cieľom posudzovania je najmä:

* komplexne zistiť, opísať a vyhodnotiť priame a nepriame vplyvy zámeru na životné prostredie,
* určiť opatrenia, ktoré zabránia alebo zmenšia znečisťovanie a poškodzovanie životného prostredia,
* objasniť a porovnať výhody a nevýhody predloženého zámeru vrátane jeho variantov a to aj v porovnaní so stavom, ak by sa zámer neuskutočnil (okrem iného napr. posudzovanie dopravnej infraštruktúry už v čase projektovania, za účelom eliminovania negatívnych vplyvov na okolitú krajinu).